จ.สมุทรปราการ ชี้แจงแนวการขับเคลื่อนการดำเนินงาน โครงการไทยนิยม ยั่งยืน สร้างความรู้ความเข้าใจแก่หน
จังหวัดสมุทรปราการ ชี้แจงแนวการขับเคลื่อนการดำเนินงาน โครงการไทยนิยม ยั่งยืน สร้างความรู้ความเข้าใจแก่หน่วยงานที่เกี่ยวข้อง เพื่อนำไปใช้ในการขับเคลื่อนงานตามนโยบายรัฐบาลให้เกิดผลอย่างเป็นรูปธรรม

นายชาติชาย อุทัยพันธ์ ผู้ว่าราชการจังหวัดสมุทรปราการ เป็นประธานมอบแนวทางการดำเนินงานและชุดความรู้ภายใต้กรอบการดำเนินการ 10 เรื่อง ตามโครงการไทยนิยม ยั่งยืน แก่ ทีมขับเคลื่อนการพัฒนาประเทศตามโครงการไทยนิยมยั่งยืน ระดับอำเภอและตำบล รวมทั้งหน่วยงานที่เกี่ยวข้อง ณ ห้องประชุมเทศบาลตำบลบางเมือง อำเภอเมืองฯ จังหวัดสมุทรปราการ เพื่อสร้างความรู้ ความเข้าใจแก่ผู้ปฏิบัติงาน สามรถขับเคลื่อนโครงการฯ ตามนโยบายรัฐบาลให้เกิดผลอย่างเป็นรูปธรรม สำหรับกรอบการดำเนินการ 10 เรื่อง ตามโครงการไทยยั้งยืนประกอบด้วย สัญญาประชาคมผูกใจไทยเป็นหนึ่ง ด้วยการสร้างความสามัคคีปรองดอง จัดให้มีการทำสัญญาประชาคมที่เป็นที่ยอมรับของทุกฝ่ายเพื่อรับรู้และปฏิบัติตามร่วมกัน ,คนไทยไม่ทิ้งกัน ด้วยการดูผู้มีรายได้น้อย โดยเฉพาะอย่างยิ่งผู้ที่มาลงทะเบียนโครงการลงทะเบียนสวัสดิการแห่งรัฐ ,ชุมชนอยู่ดีมีสุข ด้วยการพัฒนาความเป็นอยู่ อาชีพ และรายได้ให้แก่ประชาชน ,วิถีไทยพอเพียง  ด้วยการส่งเสริมให้นำหลักปรัชญาของเศรษฐกิจพอเพียงมาใช้ในการดำเนินชีวิต สร้างวินัยการออมในทุกช่วงอายุ ,รู้สิทธิ รู้หน้าที่ รู้กฎหมาย ด้วยการให้ความรู้ในเรื่องสิทธิ หน้าที่ การเคารพกฎหมายและการเป็นพลเมืองที่ดี ,รู้จักประชาธิปไตย ไทยนิยม ด้วยการให้ความรู้แก่ประชาชนเกี่ยวกับหลักธรรมาภิบาล ,รู้เท่าทันเทคโนโลยี ด้วยการให้ความรู้แก่ประชาชนเกี่ยวกับเทคโนโลยี การเข้าถึงข้อมูลที่ถูกต้อง , บูรณาการดำเนินงานของทุกภาคส่วนในการป้องกันและแก้ไขปัญหายาเสพติดอย่างครบวงจร และงานตามภารกิจของทุกหน่วยงาน (Function)